Giacomo Biffi

Mons. Giacomo kardinál Biffi (* 13. jún 1928, Miláno, Taliansko† 11. júl 2015, Bologna, Taliansko) bol taliansky rímskokatolícky duchovný kňaz, biskup a kardinál. V rokoch 1984 až 2003 pôsobil ako bolonský arcibiskup. Za kardinála bol povýšený v roku 1985.

 Životopis 
Narodil sa v Miláne a študoval v seminároch Milánskej arcidiecézy. Za kňaza ho 23. decembra 1950 vysvätil kardinál Alfredo Ildefonso Schuster, milánsky arcibiskup. V rokoch 1951 až 1960 vyučoval dogmatickú teológiu na Milánskom seminári a publikoval množstvo diel o teológií, katechéze a meditácií. V roku 1955 získal doktorát z teológie na Teologickej fakulte v obci Venegona; jeho dizertačná práca skúmala otázky viny a slobody v modernom živote.

V rokoch 1960 až 1975 pôsobil vo farnosti v Milánskej arcidiecéze, kde pôsobil ako farár v Santi Martiri Anauniani v Legnane (19601969) a neskôr v Sant'Andrea v Miláne (19691975). V roku 1974 stal sa biskupským vikárom pre kultúru a od 1. februára 1975 bol kánonickým teológom metropolitnej kapituly v Miláne.

 Biskup 
7. decembra 1975 ho pápež Pavol VI. vymenoval za milánskeho pomocného biskupa a titulárneho biskupa Fideny. Biskupské svätenie prijal 11. januára 1976. Hlavným svätiteľom bol kardinál Giovanni Colombo, pričom spolusvätiteľmi boli biskupi Bernardo Citterio a Libero Tresoldi. Potom ako zomrel Enrico Manfredini bol 19. apríla 1984 menovaný za bolonského arcibiskupa a 1. júna bol uvedený do úradu.

 Kardinál 
Ján Pavol II. 25. mája 1985 vymenoval 28 kardinálov na slávnosti, ktorá sa prvýkrát konala vonku na Námestí svätého Petra. Na konzistóriu bol vymenovaný za kardinála-kňaza s titulárnym kostolom Santi Giovanni e Petronio dei Bolognesi. V roku 1989 kázal pôstne duchovné cvičenia pre pápeža a Rímsku kúriu. V decembri 2003 odišiel z riadenia arcidiecézy a jeho nástupcom sa stal Carlo Caffarra.

Zúčastnil sa pápežského konkláve v roku 2005 po smrti pápeža Jána Pavla II. 2. apríla 2005 na ktorom bol zvolený pápež Benedikt XVI. vlastným menom Joseph Ratzinger. V roku 2008 dovŕšil 80 rokov a stratil právo zúčastňovať sa konkláve.

Zomrel 11. júla 2015.

 Referencie 

 Pozri aj 
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Talianski rímskokatolícki arcibiskupi
Kategória:Talianski rímskokatolícki biskupi
Kategória:Talianski kardináli
Kategória:Talianski rímskokatolícki kňazi
Kategória:Arcibiskupi Bolonskej arcidiecézy
Kategória:Osobnosti z Milána